भिंड | शहर के बाजार में भारी वाहनों के प्रवेश पर रोक लगी हुई है। लेकिन उसके बाद भी रोजाना बाजार में भारी वाहनों का प्रवेश हो रहा है। खास बात यह है कि इस संबंध में ट्रैफिक पुलिस अधिकारियों को जानकारी होने के बाद भी उनके द्वारा ऐसे वाहन चालकों के खिलाफ कार्रवाई नहीं की जा रही है। वहीं स्थानीय व्यापारियों का कहना है कि बाजार में जब कोई भारी वाहन आता है तो सड़क पर ट्रैफिक जाम हो जाता है। जिससे वाहन के पीछे चलने वाले अन्य वाहन चालकों को परेशानी होती है। वहीं शहर की यातायात व्यवस्था में सुधार करना है तो पुलिस को भारी वाहनों के खिलाफ कार्रवाई करनी चाहिए।